
PARLAMENTUL ROMÂNIEI

CAMERA DEPUTAȚILOR

COMISIA PENTRU ÎNVĂȚĂMÂNT,

ȘTIINȚĂ, TINERET ȘI SPORT

București, 24 iunie 2020
Nr.4C-11/269
RAPORT 
asupra propunerii legislative pentru modificarea și completarea Legii educației naționale nr. 1/2011
 (Plx. 344/2020)
1. În baza prevederilor art. 94 și 115 alin.(1) din Regulamentul Camerei Deputaților, republicat, cu adresa nr. Plx.344 din 10 iunie 2020, Comisia pentru învățământ, știință, tineret și sport a primit spre dezbatere, în fond, în procedură de urgență, propunerea legislativă pentru modificarea și completarea Legii educației naționale nr. 1/2011.

Pentru întocmirea raportului, Comisia a analizat avizul favorabil al Comisiei pentru drepturile omului, culte și problemele minorităților naționale, avizul favorabil al Comisiei pentru transporturi și infrastructură, avizul favorabil al Consiliului Legislativ nr. 573/15.06.2020.
Propunerea legislativă are ca obiect de reglementare stabilirea unor măsuri pentru asigurarea gratuității transportului local și județean pentru elevi, menționându-se că acesta se realizează prin subvenționarea de către unitatea administrativ-teritorială care a delegat/gestionează serviciul public către operatorul de transport. De asemenea, se garantează dreptul la gratuitate și elevilor din învățământul privat.
      
2. În funcție de obiectul și conținutul său, propunerea legislativă face parte din categoria legilor organice, potrivit prevederilor art. 73 din Constituția României, republicată.
La lucrările Comisiei au fost prezenți un număr de 24 deputați, din totalul de 25 membri ai Comisiei.
În baza prevederilor art. 54 și 55 din Regulamentul Camerei Deputaților, republicat, la dezbaterea propunerii legislative a participat ca invitat doamna Ioana Lazăr, secretar general în cadrul Ministerului Educației și Cercetării.  

3. Potrivit prevederilor art. 75 alin. (1) din Constituția României, republicată, și ale art.92 alin.(8) din Regulamentul Camerei Deputaților, republicat, Camera Deputaților este primă Cameră sesizată.
4.  În urma dezbaterii, în ședința din 23 iunie 2020, Comisia a propus, cu 16 voturi pentru, 7 voturi împotrivă și 1 abținere, adoptarea propunerii legislative cu amendamentele admise din Anexa care face parte din prezentul raport. 

                                                                                                                                                                                                           Anexa
AMENDAMENTE ADMISE
	Nr.

crt.
	Text  
Legea nr. 1/2011 cu m. și c. ult.
	Text
propunere legislativă
	Text propus de Comisie
(autor amendament)
	Motivare

	1.
	---
	Titlul Legii: Lege pentru modificarea și completarea Legii educației naționale nr.1/2011
	Titlul Legii: Lege pentru modificarea și completarea Legii educației naționale nr.1/2011
	Respectarea normelor de tehnică legislativă

	2.
	---

	Articol unic. - Legea educației naționale nr. 1/2011, publicată în Monitorul Oficial al României, Partea I, numărul 18 din 10 ianuarie 2011, cu modificările și completările ulterioare, se modifică și se completează după cum urmează:
	Articol unic. - Legea educației naționale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările și completările ulterioare, se modifică și se completează după cum urmează:
	Respectarea normelor de tehnică legislativă

	
	Art. 84. - (1) Elevii din învățământul preuniversitar acreditat/autorizat beneficiază gratuit de servicii publice de transport local rutier, naval, cu metroul, precum și feroviar la toate categoriile de trenuri, clasa a II-a, pe tot parcursul anului calendaristic. (OUG 70/2020)

	1. Alineatul (1) al articolului 84 se modifică și vor avea următorul cuprins:

“(1) Elevii din învățământul preuniversitar acreditat/autorizat beneficiază de gratuitate la servicii publice de transport local și județean, rutier, naval, cu metroul, precum și feroviar la toate categoriile de trenuri, clasa a II-a, pe tot parcursul anului calendaristic. Decontarea cheltuielilor în vederea asigurării gratuității se face de la bugetul de stat prin transfer către unitățile administrativ-teritoriale. Gratuitatea este asigurată de către autoritățile administrației publice locale, prin subvenționarea operatorului de transport conform Legii nr. 92/2007. ”
	1. La articolul 84 alineatul (1) se modifică și va avea următorul cuprins:
“(1) Elevii din învățământul preuniversitar acreditat/autorizat beneficiază de gratuitate la servicii publice de transport local și județean, rutier, naval, cu metroul, precum și feroviar la toate categoriile de trenuri, clasa a II-a, pe tot parcursul anului calendaristic.”
Autor: Comisia
	Respectarea normelor de tehnică legislativă

	3.
	---
	2. După alineatul (1) al articolului 84 se introduce un nou alineat, alin. (11) cu următorul cuprins:
(11) Elevii au dreptul la decontarea cheltuielilor cu transportul de interes public desfășurat în alte condiții decât sub forma unui serviciu public. Decontarea se va realiza de către unitatea de învățământ.
	2. La articolul 84, după alineatul (1), se introduc trei noi alineate, alin. (11)-(13), cu următorul cuprins:
”(11) În vederea asigurării gratuității prevăzute la alin. (1) decontarea cheltuielilor se face de la bugetul de stat prin transfer către unitățile administrativ-teritoriale.
(12) Gratuitatea este asigurată de către autoritățile administrației publice locale, prin subvenționarea operatorului de transport conform Legii serviciilor publice de transport persoane în unitățile administrativ-teritoriale nr. 92/2007, cu modificările și completările ulterioare.
(13) Elevii au dreptul la decontarea cheltuielilor cu transportul de interes public desfășurat în alte condiții decât sub forma unui serviciu public. Decontarea se va realiza de către unitatea de învățământ.”
Autor: Comisia
	Respectarea normelor de tehnică legislativă

	3.
	Art. 84 – (1) Elevii din învățământul preuniversitar acreditat/autorizat beneficiază gratuit de servicii publice de transport local rutier, naval, cu metroul, precum şi feroviar la toate categoriile de trenuri, clasa a II-a, pe tot parcursul anului calendaristic. (OUG 70/2020)
(2) [abrogat OUG 70/2020]
(3) Elevii care nu pot fi școlarizați în localitatea de domiciliu, la cererea acestora, beneficiază gratuit de transportul rutier, naval, precum și feroviar între localitatea de domiciliu și localitatea unde sunt școlarizați, pe durata cursurilor. (OUG 70/2020)

(31) Cheltuielile privind transportul elevilor prevăzute la alin. (1), exceptând cheltuielile privind transportul pe calea ferată, metrou, se suportă după cum urmează:

a) 50% din valoarea acestora se suportă de la bugetul de stat prin bugetul Ministerului Educației și Cercetării, din sumele alocate prin inspectoratele școlare pentru unitățile de învățământ preuniversitar de stat, la care sunt înscriși elevii;

b) 50% din valoarea acestora se suportă din bugetele locale ale unităților administrativ teritoriale pe raza cărora domiciliază elevul. (OUG 70/2020)
(32) [abrogat OUG 15/2020]

(33) [abrogat OUG 15/2020]

(34) [abrogat OUG 15/2020]

(35) Cheltuielile privind transportul elevilor prevăzute la alin. (3), exceptând cheltuielile privind transportul pe calea ferată și transportul rutier interjudețean contra cost prin servicii regulate, se suportă după cum urmează:

a) 50% din valoarea acestora se suportă de la bugetul de stat prin bugetul Ministerului Educației și Cercetării, din sumele alocate prin inspectoratele școlare pentru unitățile de învățământ preuniversitar de stat, la care sunt înscriși elevii;

b) 50% din valoarea acestora se suportă din bugetele județelor pe raza cărora se află unitatea de învățământ preuniversitar la care sunt înscriși elevii; (OUG 70/2020)
(4) Elevii beneficiază de tarife reduse cu minimum 75% pentru accesul la muzee, la concerte, la spectacole de teatru, de operă, de film și la alte manifestări culturale și sportive organizate de instituții publice. (Legea 71/2018)
(5) Elevii etnici români din afara granițelor țării, bursieri ai statului român, beneficiază de gratuitate la toate manifestările prevăzute la alin. (4).
	3. La articolul 84 alineatele (3) și (31) se abrogă.
	3. La articolul 84 alineatele (3), (31) și (35) se abrogă. 
Autor: Comisia
	La alin (35) care face trimitere la alin. (3), care se abrogă prin această lege.

	4.
	Art. 104. -  (2) Finanțarea de bază se asigură din bugetul de stat, pentru următoarele articole de cheltuieli, în funcție de care se calculează costul standard per elev/preșcolar/antepreșcolar, după cum urmează:

a) cheltuieli cu salariile, sporurile, indemnizațiile și alte drepturi salariale în bani, stabilite prin lege, precum și contribuțiile aferente acestora, prin bugetul Ministerului Educației Naționale;

b) cheltuieli cu pregătirea profesională, din sume defalcate din taxa pe valoarea adăugată, prin bugetele locale;

c) cheltuieli cu evaluarea periodică a elevilor, din sume defalcate din taxa pe valoarea adăugată, prin bugetele locale;

d) cheltuieli cu bunuri și servicii, din sume defalcate din taxa pe valoarea adăugată, prin bugetele locale. (Legea 201/2018)
	4. La articolul 104 alineatul (2), după litera d) se introduce o nouă literă, litera e), cu următorul cuprins:

”e) cheltuieli pentru transportul elevilor, conform prevederilor art. 84 alin. (2).”
	4. La articolul 104 alineatul (2), după litera d) se introduce o nouă literă, litera e), cu următorul cuprins:

”e) cheltuieli pentru transportul elevilor din învățământul preuniversitar acreditat/ autorizat.”
Autor: Comisia
	Respectarea normelor de tehnică legislativă
Pentru corelare cu dispozițiile art. 84.
Art. 84 alin. (2) a fost abrogat prin OUG 70/2020

	5.
	Art. 105. -  (2) Finanțarea complementară se asigură din bugetele locale ale unităților administrativ-teritoriale de care aparțin unitățile de învățământ preuniversitar și din sume defalcate din taxa pe valoarea adăugată, aprobate anual prin legea bugetului de stat cu această destinație, pentru următoarele categorii de cheltuieli:

a) investiții, reparații capitale, consolidări;

b) subvenții pentru internate și cantine;

c) cheltuieli pentru evaluarea periodică națională a elevilor;

d) cheltuieli cu bursele elevilor;
e) cheltuieli pentru transportul elevilor, conform prevederilor art. 84 alin. (1) și alin. (31), și pentru transportul școlar;

e1) cheltuieli pentru transportul elevilor, conform prevederilor art. 84 alin. (3) și alin. (35);
f) cheltuielile pentru naveta cadrelor didactice și a personalului didactic auxiliar, conform legii;

g) cheltuieli pentru examinarea medicală obligatorie periodică a salariaților din învățământul preuniversitar, cu excepția celor care, potrivit legii, se efectuează gratuit;

h) cheltuieli pentru concursuri școlare și activități educative extrașcolare, centre de excelență organizate în cadrul sistemului de învățământ;

i) cheltuieli pentru asigurarea securității și sănătății în muncă, pentru personalul angajat, preșcolari și elevi;

j) gestionarea situațiilor de urgență;

k)cheltuieli pentru participarea în proiecte europene de cooperare în domeniul educației și formării profesionale.

l) alte cheltuieli de natura bunurilor și serviciilor, care nu fac parte din finanțarea de bază.
	5. La articolul 105 alineatul (2), literele e) și e1) se abrogă.
	5. La articolul 105 alineatul (2), literele e) și e1) se abrogă.
Autor: Comisia
	Respectarea normelor de tehnică legislativă

